Rezort	Pripomienka	Typ	Vyh.	Spôsob vyhodnotenia	
Podpredseda vlády SR pre európske záležitosti, ľudské práva a menšiny	bez pripomienok				
sekcia Inštitút pre aproximáciu práva Úradu vlády SR	 K návrhu Dohody - v článku 2 písm. a) a b) nahradiť výraz „štáty Európskeho hospodárskeho priestoru“ výrazom „štáty, ktoré sú zmluvnou stranou Dohody o Európskom hospodárskom priestore“	O	N	Výraz „štáty Európskeho hospodárskeho priestoru“ nie je označením, ktoré by spôsobovalo výkladové problémy a bežne sa používa.	
sekcia kontroly Úradu vlády SR	bez pripomienok				
sekcia vládnej legislatívy Úradu vlády SR	neboli doručené
				
Ministerstvo dopravy, pôšt a telekomunikácií SR	bez pripomienok	   

	
Ministerstvo financií SR	I.	Predkladacia správa
Návrh Dohody má pravdepodobne dopad na štátny rozpočet, a to v súvislosti s potrebou vyznačenia miest určených na prekračovanie štátnej hranice na turistických chodníkoch informačnými tabuľami.  Z uvedeného dôvodu žiada v predkladacej správe uviesť, že finančné prostriedky súvisiace s uvedenou činnosťou budú zabezpečené v rámci schválených limitov kapitoly tak v roku 2005, ako aj v roku 2006.
Z formálneho hľadiska odporúča v druhom odseku predkladacej správy opraviť slovo „občanmi“ na „občanom“ vo väzbe na slovné spojenie „a ich rodinným príslušníkom“.
II.	Návrh dohody
V prílohe č. 2 v nadpise odporúčajú slovo „možnosti“ nahradiť slovom „povolenia“ (väzba na článok 1 ods. 2 Dohody)	
O

O

O
	
A

A

N	

Slovo „možnosti“ vystihuje v názve prílohy podstatu jej účelu, t. j. zmluvné strany „povolia po vytvorení vhodných podmienok prekračovanie štátnej hranice...“ 	
Ministerstvo hospodárstva SR	bez pripomienok				
Ministerstvo kultúry SR	bez pripomienok				
Ministerstvo obrany SR	bez pripomienok	   	    		
Ministerstvo pôdohospodárstva SR	bez pripomienok				
Ministerstvo práce, sociálnych vecí a rodiny SR	bez pripomienok
				
Ministerstvo spravodlivosti SR	1.	Článok 1 Dohody – navrhujeme vypustiť výraz „len“ (1. Štátnu hranicu medzi Slovenskou republikou a Maďarskou republikou je povolené prekračovať na účel turistiky na turistických chodníkoch ...“)
2.	Bod C.1. návrhu uznesenia vlády - keďže navrhovaná Dohoda v článku 10 ods. 1 predpokladá automatické nadobudnutie jej platnosti, a to v 30. deň odo dňa jej podpisu, nie je potrebné vykonať žiadne opatrenia spojené s nadobudnutím platnosti. Preto navrhujeme vypustiť bod C.1. návrhu uznesenia.
3.	Bod 1. návrhu uznesenia vlády – vzhľadom na potrebu určenia, resp. označenia orgánu príslušného na vykonávanie Dohody v Slovenskej republike podľa článku 8 Dohody, navrhujeme v bode C.1. návrhu uznesenia vlády uložiť v tomto smere úlohu ministrovi vnútra a ministrovi zahraničných vecí.	O

O

O	N

A

A

	Znenie ustanovenia bolo však preformulované za účelom jednoznačného výkladu.

Úloha uložená ministrovi vnútra, nakoľko príslušné orgány budú v pôsobnosti MV SR

	
Ministerstvo školstva SR	bez pripomienok				
Ministerstvo výstavby a regionálneho rozvoja SR 	bez pripomienok				
Ministerstvo zahraničných vecí SR	1.	Vzhľadom na formuláciu článku 10 ods. 1 dohody považuje bod C.1 návrhu uznesenia vlády SR za nadbytočný a odporúča ho vypustiť
2.	V bode C.2. navrhuje vypustiť termín splnenia úlohy
3.	Čl. 1 ods. 2 dohody odporúča doplniť o spôsob vzájomného informovania sa zmluvných strán o tom, že boli „vytvorené vhodné podmienky“ a o určení presného dátumu, od ktorého bude povolené prekračovanie štátnej hranice na miestach uvedených v prílohe č. 2
4.	V čl. 3 ods. 2 navrhuje presne identifikovať právny predpis ES, na ktorý sa uvedené ustanovenie dohody odvoláva (orgán, ktorý ho prijal, dátum prijatia, názov). V zátvorke sa udáva iba jeho číselné označenie. Odporúča použiť obdobný formát ako v čl. 2 písm. d) dohody
5.	Čl. 7 dohody odporúča preformulovať nasledovne: „Spory týkajúce sa výkladu alebo vykonávania tejto dohody budú riešiť orgány zmluvných strán príslušné na jej vykonávanie rokovaním. V prípade neúspechu sa budú riešiť diplomatickou cestou.“
6.	Čl. 8 dohody odporúča doplniť o termín vzájomnej notifikácie: „Zmluvné strany si do nadobudnutia platnosti dohody diplomatickou cestou navzájom oznámia orgány príslušné na jej vykonávanie.“
7.	Čl. 10 ods. 2 dohody odporúča preformulovať nasledovne: „Platnosť dohody skončí dňom vyhlásenia rozhodnutí Rady Európskej únie o plnom uplatňovaní Dohovoru, ktorým sa vykonáva Schengenská dohoda zo 14. júna 1985  o postupnom zrušení kontrol na spoločných štátnych hraniciach, uzavretého 19. júna 1990 v Schengene a právnych aktov založených na týchto ustanoveniach alebo inak s nimi súvisiacich, štátmi oboch zmluvných strán tejto dohody.“
V tejto súvislosti sa dáva na zváženie, či je úmyslom viazať ukončenie platnosti dohody na vyhlásenie rozhodnutí Rady EÚ (publikácia v Úradnom vestníku EÚ) alebo na nadobudnutie ich platnosti
8.	Čl. 10 ods. 4 odporúča formulovať takto: „Ktorákoľvek zmluvná strana môže dohodu písomne vypovedať. Platnosť dohody skončí tridsiatym (30.) dňom odo dňa doručenia oznámenia o výpovedi druhej zmluvnej strane.“	O

O

O

O

O

O

O

O

	A

A

A

A

A

C

A

A

	
Ministerstvo zdravotníctva SR	bez pripomienok				
Ministerstvo životného prostredia SR	A/ v návrhu Dohody
Žiada presunúť z prílohy I. do prílohy II. 
36. (Trstené pri Hornáde – Kéked (vstup Hornádu)). Toto územie je súčasťou  navrhovaného chráneného vtáčieho územia Košická kotlina a je mimoriadne významné z hľadiska jarného a jesenného ťahu vtáctva ale aj celoročného výskytu vzácnych druhov vtákov. Vzhľadom k tomu, že v blízkosti (cca 500 m )v Trstennom pri Hornáde – Kéked (bod 37.) je aj prechod pre peších a bicykle ako aj vzhľadom na možné strety záujmov s navrhovaným CHVÚ odporúčame tento prechod vypustiť.

Upraviť spôsob prekračovania štátnej hranice:
26. (Šiatorská Bukovinka – Somoskö). Vypustiť zo spôsobov prekročenia bicykle. Územie sa nachádza v NPR Šomoška s 5. stupňom ochrany. 

39. (Slanec – Füzér). Vypustiť zo spôsobov prekročenia bicykle. Turistická trasa prechádza NPR Veľký Milič a PP Miličská skala. Územie je navrhovaným územím európskeho významu. 

Nasledovné hraničné priechody prevádzkovať len za podmienok:
 4., 5. (Bodíky – Dunaremete, Sap – Ásványráró). Súhlasíme s  časovým posunom priechodu z 1.IV. na priechod od 1.V. do 31.X. z dôvodu hniezdenia orliakov morských.

10. (Moča – Süttö). Súhlasíme za podmienky, že nebude dotknutý Močiansky ostrov. 

12. (Kravany nad Dunajom (Čenkov) – Nyergesújfalu). Súhlasíme za podmienky, že nebude dotknutý Čenkovský ostrov.

32. (Hrušov – Szögliget). Keďže trasa prechádza chráneným územím (2.,3. stupeň ochrany) a doteraz nie je súčasťou značeného turistického chodníka s využitím uvedenej trasy súhlasíme za dodržania nasledovných podmienok:
      - využívať sa bude len existujúca spevnená lesná cesta, 
      - nebudú sa realizovať žiadne stavby.	

Z

Z

Z

Z

Z

Z

Z

	

A

A

A

A

A

A

A

Vysvetlivky k skratkám v tabuľke:
Z- 	zásadná pripomienka
O- obyčajná pripomienka
A- 	akceptovaná pripomienka
C- čiastočne akceptovaná pripomienka
N- 	neakceptovaná pripomienka
P- na pripomienku sa prihliadlo

Vyhodnotenie pripomienkového konania

Spôsob pripomienkového konania: Bežný postup (20. 9. 2005 – 4. 10. 2005)
Zoznam oslovených subjektov:  1.    Podpredseda vlády SR pre európsku integráciu, pre ľudské práva a menšiny
2. 	sekcia Inštitút pre aproximáciu práva Úradu vlády SR
3. 	sekcia vládnej legislatívy Úradu vlády SR 
4. 	sekcia kontroly Úradu vlády SR
5. 	Ministerstvo dopravy, pôšt a telekomunikácií SR 
6. 	Ministerstvo financií SR 
7. 	Ministerstvo hospodárstva SR
8. 	Ministerstvo kultúry SR
9. 	Ministerstvo obrany SR
10. 	Ministerstvo pôdohospodárstva SR 
11. 	Ministerstvo práce, sociálnych vecí a rodiny SR 
12. 	Ministerstvo spravodlivosti SR 
13. 	Ministerstvo školstva SR
14. 	Ministerstvo výstavby a regionálneho rozvoja SR
15. 	Ministerstvo zahraničných vecí SR 
16. 	Ministerstvo zdravotníctva SR
17. 	Ministerstvo životného prostredia SR

Počet oslovených subjektov: 17
Zaslali do stanoveného termínu: 16
Zaslali po termíne: - 	
Vôbec nezaslali: 1
Subjekty, ktoré nemali pripomienky: 12
Počet vznesených pripomienok: 22
Počet akceptovaných: 19
Počet neakceptovaných: 3
Rozporové konanie:	 1
Počet odstránených pripomienok: 2
Počet neodstránených pripomienok: -